Першае ўсё часцей вырашаецца за кошт высозных платоў, і пажадана – з усіх чатырох бакоў участка. Прычым вырабляюцца яны з самых розных матэрыялаў. Ёсць драўляныя, жалезабетонныя і нават… шыферныя. Апошнія хаця і выглядаюць зусім непрэзентабельна, затое сваю ролю ў забеспячэнні гаспадароў адзінотай адыгрываюць таксама выдатна. Чаго пазбаўлены ўладальнікі платоў з сеткі-рабіцы альбо з любога матэрыялу, толькі невысокіх. Цікаўныя суседзі ніводзін крок не прапусцяць! І здаецца, што ты па-ранейшаму на працы, пад пільным прыглядам кіраўніка.